Document ID: 32008R0438

KOMISIJAS REGULA (EK) Nr. 438/2008
(2008. gada 21. maijs)
par dažu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā iekļauto nosaukumu reģistrācijas anulēšanu (Löwensteiner Mineralquelle (ACVN), Bad Niedernauer Quelle (ACVN), Kisslegger Mineralquelle (ACVN), Teinacher Mineralquellen (ACVN), Lieler Quelle (ACVN), Gemminger Mineralquelle (ACVN), Überkinger Mineralquellen (ACVN))
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 12. panta 1. punktu,
tā kā:
(1)
Saskaņā ar Regulas (EK) Nr. 510/2006 12. panta 2. punkta otro daļu un piemērojot tās 17. panta 2. punktu, Eiropas Savienības Oficiālajā Vēstnesī (2) tika publicēti Vācijas pieprasījumi anulēt reģistrāciju nosaukumiem Löwensteiner Mineralquelle, Bad Niedernauer Quelle, Kisslegger Mineralquelle, Teinacher Mineralquellen, Lieler Quelle, Gemminger Mineralquelle un Überkinger Mineralquellen.
(2)
Komisija nav saņēmusi nevienu paziņojumu par iebildumiem atbilstīgi Regulas (EK) Nr. 510/2006 7. pantam, tāpēc šo nosaukumu reģistrācija ir jāanulē.
(3)
Ievērojot iepriekš minētos apsvērumus, šie nosaukumi ir jāsvītro no Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistra.
(4)
Šajā regulā paredzētie pasākumi ir saskaņā ar Aizsargāto ģeogrāfiskās izcelsmes norāžu un aizsargāto cilmes vietu nosaukumu pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas pielikumā norādīto nosaukumu reģistrāciju anulē.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 21. maijā

Labels: 3
18
17
6